Jægerstuen i Aalborg er et af de værtshuse, der har fået besøg af arbejdstilsynet. Den 3. januar klokken 19 kom de ind på værtshuset, og så var det slut med at ryge. - Så fik jeg et påbud. Det betyder at vi ikke længere må ryge herinde, så jeg har fjernet askebægerne fra bordene igen, siger indehaver af Jægerstuen Ellen Schmith til TV2/NORD. Rygeloven trådte i kraft den 15. august 2007. Samme dag meldte arbejdstilsynet ud, at de ikke ville foretage sig noget inden nytår. På jægerstuen betød det at askebægerne blev stillet på bordene igen og gæsterne røg videre. Regionsformanden i HORESTA undre sig meget over arbejdstilsynets fremgangsmåde. -Når der bliver lavet en lov, så er det vel meningen at den skal overholdes. At der er gået så langt tid inde der sker noget er for ringe, siger Regionsformand i HORESTA, Frede Hansen til TV2NORD. Arbejdstilsynet forklarer fremgangsmåden med, at virksomhederne fik tiden indtil nytår, til at vende sig til de nye regler. -Det er den periode der nu er forbi, og så går vi nu ud og reagerer som vi i øvrigt gør i andre forhold, siger Tilsynschef, Jens Klug Albertsen fra Arbejdsrtilsynet til TV2/NORD De 7 restaurationer der har fået påbud, skal nu have bragt forholdene i orden inden arbejdstilsynet kommer forbi næste gang. Eller risikerer de bøder på op til kr. 10.000,-.
Siden nytår har arbejdstilsynet givet påbud til 7 ud af 25 besøgte restaurationer i Nord og Midtjylland, som ikke overholdte rygeloven.